CELEX: 62020TN0154
Language: da
Date: 2020-03-19 00:00:00
Title: Sag T-154/20: Sag anlagt den 19. marts 2020 — IY mod Parlamentet

15.6.2020   
            
            
               DA
            
            
               Den Europæiske Unions Tidende
            
            
               C 201/28
            
         
      Sag anlagt den 19. marts 2020 — IY mod Parlamentet
      (Sag T-154/20)
      (2020/C 201/39)
      Processprog: fransk
      
         Parter
      
      
         Sagsøger: IY (ved advokaterne T. Bontinck og A. Guillerme)
      
         Sagsøgt: Europa-Parlamentet
      
         Sagsøgerens påstande
      
      Principalt:
      
                  —
               
               
                  Annullation af afgørelsen af 4. juli 2019 om afskedigelse af sagsøgeren.
               
            
                  —
               
               
                  Europa-Parlamentet tilpligtes at betale en godtgørelse på 20 000 EUR i erstatning for det lidte ikke-økonomiske tab.
               
            
                  —
               
               
                  Parlamentet tilpligtes at betale sagsomkostningerne.
               
            Subsidiært:
      
                  —
               
               
                  Det fastslås, at afgørelsen om opløsning af den politiske gruppe ENL er ulovlig.
               
            
                  —
               
               
                  Følgelig annulleres afgørelsen af 4. juli 2019 om afskedigelse af sagsøgeren.
               
            
                  —
               
               
                  Parlamentet tilpligtes at betale en godtgørelse på 20 000 EUR i erstatning for det lidte ikke-økonomiske tab.
               
            
                  —
               
               
                  Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren principalt anført fem anbringender.
      
                  1.
               
               
                  Første anbringende om anlæggelse af et åbenbart urigtigt skøn. Sagsøgeren har gjort gældende, at afgørelsen om afskedigelse, som udelukkende er begrundet den angivelige opløsning af den europæiske politiske gruppe ENL, er behæftet med et åbenbart urigtigt skøn.
               
            
                  2.
               
               
                  Andet anbringende om magtfordrejning, eftersom Europa-Parlamentet har anvendt sine beføjelser med henblik på at skjule en simpel foranstaltning vedrørende en europæisk politiske gruppes navneforandring som en opløsning af en politisk gruppe.
               
            
                  3.
               
               
                  Tredje anbringende om tilsidesættelse af retten til at blive hørt. Sagsøgeren har anført, at hans ret til at blive hørt forud for en afgørelse om afskedigelse ikke er blevet overholdt.
               
            
                  4.
               
               
                  Fjerde anbringende om tilsidesættelse af ligebehandlingsprincippet, for så vidt som Parlamentet har anvendt forskellige procedurer på ansatte i den angiveligt opløste politiske gruppe.
               
            
                  5.
               
               
                  Femte anbringende om tilsidesættelse af princippet om god forvaltning og af omsorgspligten.
               
            Subsidiært har sagsøgeren gjort gældende, at afgørelsen om opløsning af den politiske gruppe ENL er ulovlig. Sagsøgeren har anført, at eftersom afgørelsen om opløsning er ulovlig, da den er behæftet med et åbenbart urigtigt skøn og magtfordrejning, er afgørelsen om afskedigelse, som udelukkende er baseret på denne opløsning, derfor i sig selv ulovlig og skal annulleres.